11/07/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Expediente IN627A 2009/1-0

Despois de examinar o expediente instruído a instancias da empresa Gas Galicia SDG SA, con CIF A15383284 e con enderezo, para os efectos de notificacións, na rúa Lisboa, s/n, Edificio Área Central, Local 31 HIJ, 15707 - Santiago de Compostela (A Coruña), resultan os seguintes Primeiro.- O 01/06/2009 a empresa Gas Galicia SDG SA solicitou a autorización administrativa, o recoñecemento da utilidade pública e a aprobación do proxecto de execución do gasoduto denominado “Eixo APA-16 As Pontes de García Rodríguez”, que discorrerá por este termo municipal da provincia da Coruña, acompañada do preceptivo proxecto de instalacións. A autorización de instalacións que se solicita comportará, de acordo co que establecen os artigos 103 e 105 da Lei 34/1998, do 7 de outubro, do sector de hidrocarburos, os beneficios da declaración de utilidade pública e a necesidade de ocupación urxente para o efecto de expropiación forzosa dos bens e dereitos afectados, necesarios para o establecemento destas instalacións, e da imposición e o exercicio da servidume de paso e doutras limitacións de dominio. As características desta instalación son as seguintes: · O gasoduto discorre en todo o seu percorrido polo termo municipal de As Pontes de García Rodríguez, na provincia da Coruña, e consta de dous ramais: - Ramal a As Pontes: este ramal parte da posición de válvulas existente, Posición 03A pertencente ao gasoduto Mugardos-As Pontes-Guitiriz de Reganosa, e finaliza no núcleo urbano das Pontes, xunto á estrada AC-105 (rúa Blanco Amor). - Ramal a Pena Porreira: este ramal ten o mesmo punto de inicio que o anterior, na Posición 03A de Reganosa, e finaliza no Parque Empresarial Pena Porreira, xunto á industria EINSA. · A condución realizarase en aceiro ao carbono, terá unha presión máxima de servizo de 16 bar e acadará unha lonxitude total de 7.368 m, dos cales 2.618 pertencen ao ramal das Pontes e 4.750 ao ramal de Pena Porreira, e cos seguintes diámetros: · As instalacións auxiliares deste gasoduto son as seguintes: · O seu orzamento ascende á cantidade dun millón trescentos vinte e cinco mil cincuenta e seis euros con vinte céntimos (1.325.056,20 €). Segundo.- O 19/08/2009 a Secretaría Xeral de Calidade e Avaliación Ambiental decidiu que non era necesario someter o proxecto de referencia ao trámite de avaliación de impacto ou de efectos ambientais. Terceiro.- O 28/05/2010 a Dirección Xeral de Industria, Enerxía e Minas resolveu iniciar o trámite de competencia para o outorgamento da autorización administrativa do dito gasoduto, para os efectos previstos no artigo 5 do Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP). Esta resolución publicouse no Diario Oficial de Galicia do 29/06/2010 e, durante o prazo establecido (30 días), non se presentaron outras solicitudes en concorrencia. En consecuencia, continuouse co procedemento de outorgamento de autorización administrativa solicitada pola empresa Gas Galicia SDG SA. Cuarto.- O 22/10/2010 a Dirección Xeral de Industria, Enerxía e Minas ditou resolución pola que someteu a información pública a solicitude de autorización, recoñecemento da utilidade pública e aprobación do proxecto de referencia, que foi publicada no Diario Oficial de Galicia do 09/12/2010, no Boletín Oficial da Provincia da Coruña do 10/11/2010 e nos xornais La Voz de Galicia e El Correo Gallego do 12/11/2010, e tamén exposta no taboleiro de edictos do Concello das Pontes de García Rodríguez durante un prazo de vinte días. Así mesmo, a Dirección Xeral de Industria, Enerxía e Minas trasladou as separatas deste proxecto ás distintas Administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, para os efectos de obter o seu informe ao respecto. Quinto.- O Departamento Territorial da Coruña da Consellería de Economía e Industria (en adiante, departamento territorial) informou favorablemente sobre o proxecto de referencia o 22/11/2010. Sexto.- Durante o período de información pública legalmente establecido presentáronse as seguintes alegacións: Primeiro.- A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, do 11 de xuño, polo que se establece a estrutura orgánica da Consellería de Economía e Industria, modificado polo Decreto 8/2011, do 23 de xaneiro, polo que se fixa a estrutura orgánica das consellerías da Xunta de Galicia, en relación coa Lei 34/1998, do 7 de outubro, do sector de hidrocarburos, co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo.- O citado proxecto cumpre coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro.- Á vista das alegacións presentadas, das contestacións da empresa Gas Galicia SDG SA a estas alegacións. e do resto da documentación que consta no expediente, queda de manifesto o seguinte: 1. En canto á solicitude de extensión da expropiación ata os 5 m a ambos lados da canalización, feita nas alegacións n.º 1, 2, 3 e 4, indicar o seguinte: a servidume permanente de paso que se vai constituír e, polo tanto obxecto de valoración, é exclusivamente unha franxa de 3 m (1,5 m a ambos lados da canalización); no resto da franxa correspondente á zona de seguridade (que se estende ata os 5 m a ambos lados da canalización) fíxanse unhas limitacións por razón de seguridade pero non implica prohibición de obras, sempre que se informe previamente ao titular da instalación.2. En canto á solicitude de achegar o máis posible este gasoduto ao de Reganosa, feita nas alegacións n.º 2 e 4, indicar o seguinte: a empresa promotora comprométese a achegar o gasoduto ao de Reganosa tanto como o permitan as condicións establecidas por esta empresa e respectando as zonas de servidume permanente de paso de ambas canalizacións; para isto, durante a fase de construción, reformularase o trazado de forma conxunta.3. En canto á solicitude de cambio de titularidade dos predios afectados polo gasoduto, feita nas alegacións n.º 4, 6 e 7, indicar o seguinte: tomouse razón delas, non obstante será durante o acto de levantamento de actas previas á ocupación, ao cal serán oportunamente convocados todos os afectados, cando se poderá demostrar a titularidade dos correspondentes predios, achegando a documentación acreditativa necesaria.4. En canto ao resto de peticións feitas na alegación n.º 7, indicar o seguinte: a condición de terreo urbanizable industrial non afecta ás limitacións impostas polo gasoduto dentro da súa zona de seguridade; por outra parte, a empresa promotora comprométese a reformular a zona de afección antes do inicio da obra e, unha vez finalizada, a restaurar os terreos afectados que quedarán libres de entullos e restos orgánicos.5. A respecto da alegación n.º 5, presentada por Endesa Generación SA, indicar que a empresa promotora aceptou as ditas peticións e, en consecuencia, presentou a Addenda n.º 1 ao proxecto “Eixo APA-16 As Pontes de Dalmira Oulad Chaib Vallecillo” que incorpora as seguintes modificacións: - No Ramal a As Pontes, un cambio de trazado entre os vértices VA-07 e VA-36, en terreos de Endesa Generación SA. - Este cambio de trazado, realizado a petición de Endesa Generación SA, consiste en situar a canalización entre o bordo da estrada AC-861 e o valo da Planta TEL e, por outra parte, en situar a canalización a unha distancia de 1,5 m do novo valo instalado na zona da antiga mina. - O orzamento do proxecto non se modifica porque a diferenza de lonxitude respecto do trazado orixinal é tan só de 8 m menos e, así mesmo, a canalización correspondente a esta variante terá as mesmas características que as da canalización inicial. Cuarto.- A empresa Gas Galicia SDG SA procederá a realizar os cruzamentos e afeccións a organismos públicos de acordo cos condicionados e informes realizados, ou de ser o caso, pendentes de realizar. De conformidade cos preceptos legais citados e os demais de pertinente e xeral aplicación, esta dirección xeral · Outorgar á empresa Gas Galicia SDG SA a autorización administrativa, recoñecer a utilidade pública e aprobar o proxecto de execución do gasoduto denominado “Eixo APA-16 As Pontes de García Rodríguez” e a súa Addenda n.º1, que afecta a este termo municipal da provincia da Coruña; de acordo coas seguintes condicións: Primeira.- Gas Galicia SDG SA constituirá no prazo de dous meses, a contar dende o momento do outorgamento da autorización, unha fianza por valor de 26.501,12 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4.º da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3.º do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda.- As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, do 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta.- As instalacións que se autorizan realizaranse de acordo coas especificacións e planos que figuran, por unha parte, no proxecto presentado pola empresa, subscrito polo enxeñeiro industrial Francisco José García Rodríguez (colexiado n.º 14.803 – Colexio de Madrid) e visado polo Colexio Oficial de Enxeñeiros Industrias de Galicia, na súa Delegación da Coruña, con rexistro n.º 4066/2008 e data 30/10/2008; e, por outra parte, na addenda n.º 1 ao dito proxecto, subscrita polo enxeñeiro industrial Angel Jesús Cruz Bermúdez (colexiado n.º 16.602 – Colexio de Madrid) e visado polo Colexio Oficial de Enxeñeiros Industriais de Madrid, con rexistro n.º 200813316 e data 02/06/2011. Quinta.- Unha vez construídas as instalacións autorizadas, a empresa Gas Galicia SDG SA deberá presentar a solicitude de posta en marcha ante o departamento territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, o departamento territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente e visado polo colexio oficial correspondente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta.- Gas Galicia SDG SA deberá iniciar a subministración de gas no prazo dun mes contado a partir da data na que o departamento territorial formalice a acta de posta en marcha. Sétima.- A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava.- A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1.º do Decreto 1775/1967, do 22 de xullo, por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. O director xeral de Industria, Enerxía e Minas Abdelwahed Duda Saddik